Vera meg a cigaretta
Kosztolányi Dezső, tárcanovella, A Pesti Hírlap Vasárnapja, 1935
„Vera, öcsém két és féléves kisleánya a kertben ült, székpadjában, a vadribiszke és a jéggolyóbokrok között, fejénvékony gallykoszoru, sötét szemében a játék tündérálma s amint én beszélgetés közben öntudatlanul, évtizedek óta belém idegzett gépies mozdulattal cigarettát kotrok előzsebemből és rágyujtok, ő abbahagyja a játékot és tündérálmot, a csodálkozástól tágszemmel szájamra mered s az izgalomtól szinte rekedt hangon ezt kérdezi: — Mit csinálsz te?”